Diari Oficial de la Generalitat Valenciana


Sumari del DOGV 4031, del 28-06-2001 (2001/5907)

Edicte de notificació expt. 10/0747, de la Comissió d'Assistència Jurídica Gratuïta d'Alacant.
----------------------------------------------------------------------------------------------

### Dades del document

Número de DOGV
:   4031

Data del DOGV
:   28-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5907


Organisme emissor
:   Conselleria de Justícia i Administracions Públiques

Tipus de document
:   Anunci

Edicte de notificació expt. 10/0747, de la Comissió d'Assistència Jurídica Gratuïta d'Alacant. [2001/X5907]
  
A l'empara del que disposen els articles 58.1 i 59.4 de la Llei 30/1992,de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, per mitjà del present Edicte es notifica al senyor Carlos Vilaplana Alonso, amb últim domicili conegut al carrer d'Asp núm. 43-1r-esquerra, d'Alacant, la resolució adoptada per la Comissió d'Assistència Jurídica Gratuïta de la província d'Alacant, en sessió de data 14 de maig de 2001.
  
«La Comissió d'Assistència Jurídica Gratuïta de la província d'Alacant, en el procediment instruït davant d'aquesta per a la revocació del dret a l'assistència jurídica gratuïta que per Resolució dictada en l'expedient número 10/0747, de data 24 de maig de 1999, és anteriorment reconegut al senyor Carlos Vilaplana Alonso, a la vista d'allò que s'ha actuat, i molt especialment de l'informe del Consell Jurídic Consultiu de la Comunitat Valenciana, que obra unit a l'expedient, en la reunió del dia 14 de maig de 2001, considera que:
  
1. El senyor Carlos Vilaplana Alonso va presentar, amb data 30 d'octubre de 1998, davant del Registre de la Comissió d'Assistència Jurídica Gratuïta d'aquesta província, sol·licitud per al reconeixement d'aquest dret, que demandava amb la intenció d'intervindre en un procés judicial penal per presumpte delicte de conducció sota la influència de begudes alcohòliques, número de procediment abreviat 106/97, seguit davant del Jutjat Penal número 6 d'Alacant. Estimada la pretensió per aquesta Comissió, els serveis d'Orientació Jurídica del Col·legi d'Advocats d'Alacant, el van designar advocat per a la seua actuació en el referit procés, designació que va recaure en el lletrat senyor Francisco Manuel Escortell Mayor, qui s'ha encarregat de la defensa tècnica en els termes que li van ser encomanats.
  
Remés l'expedient a la Comissió d'Assistència Jurídica Gratuïta de la província d'Alacant, a la vista de les al·legacions presentades per l'interessat, així com de la documentació aportada, amb data 18 d'octubre de 1999, es va dictar Resolució per la qual es va estimar encertada la pretensió exercitada davant d'aquesta, en considerar que els ingressos del sol·licitant no superaven el doble del salari mínim interprofessional, i per tant es reconeix el dret d'aquest a les prestacions compreses en l'article 6 de la Llei 1/1996.
  
2. No obstant això, amb posterioritat, es va tindre notícia que l'expressada Resolució de data 24 de maig de 1999, en què es va reconéixer el dret a l'assistència jurídica gratuïta del senyor Carlos Vilaplana Alonso, podria estar fonamentada en la causa de nul·litat de ple dret a què es refereix l'article 62.1, lletra f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, fet que va motivar la incoació d'aquest expedient, de què es va donar trasllat a tots els interessats, i en què ha intervingut el lletrat designat d'ofici amb les manifestacions que consten en l'expedient. Per la seua banda, el senyor Carlos Vilaplana Alonso no va fer cap al·legació en defensa dels seus drets i interessos a pesar d'estar citat en forma.
  
3. Del resultat de l'anterior resulta que el senyor Carlos Vilaplana Alonso, en el moment de sol·licitar el dret subjectiu de justícia gratuïta, tenia uns ingressos o rendes íntegres, segons la seua declaració de la renda per a 1996, de 5.582.297 pessetes, quantitat aquesta que superava àmpliament el salari mínim interprofessional, fixat pel Reial Decret 2.817/1998, de 23 de desembre, en 969.780 pessetes anuals.
  
4. El Consell Jurídic Consultiu de la Comunitat Valenciana, en el seu preceptiu informe, coincidix en l'exposició dels fets tal com s'arrepleguen en l'apartat anterior, i estima per això pertinent la revocació de la resolució origen d'aquest expedient.
  
En virtut d'això, i en sessió de data 14 de maig de 2001, la Comissió d'Assistència Jurídica Gratuïta acorda, conforme amb el Consell Jurídic Consultiu:
  
1. Revocar el dret a l'assistència jurídica gratuïta que és reconegut a favor del senyor Carlos Vilaplana Alonso, per Resolució d'aquesta mateixa Comissió, datada el 24 de maig de 1999, que, per tant, queda nul·la i sense efecte.
  
2. Deixar igualment sense efecte la designació del lletrat que és feta per l'Il·lustre Col·legi d'Advocats d'Alacant, i el que és beneficiari del dret revocat, senyor Carlos Vilaplana Alonso, haurà de pagar a favor d'aquell de tots els honoraris i els drets econòmics meritats per la seua intervenció en les actuacions per a les quals va ser nomenat.
  
3. Es decreta també l'obligació de reintegrar la quantitat equivalent corresponent a la resta de les prestacions obtingudes en raó de la concessió ara revocada, en la quantia i les condicions que determinarà l'administració competent, la qual podrà exigir el seu reembors per mitjà del procediment administratiu de constrenyiment previst en el Reglament General de Recaptació.
  
Notifiqueu aquesta resolució a l'interessat i al Col·legi d'Advocats i, si és procedent, a les parts interessades i al jutjat o el tribunal que estiga assabentat del procés.
  
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu d'Alacant, en el termini de dos mesos comptat des de l'endemà de la seua notificació, de conformitat amb el que estableixen els articles 109 i 110 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i en els articles 8,14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna».
  
I, perquè servisca de notificació a l'interessat mencionat anteriorment, s'expedeix el present Edicte.